ആത്മഹത്യ തടയാന് കൂടെ നില്ക്കാം, പ്രതീക്ഷ നല്കാം.... കോവിഡ് കാലത്ത് വാര്ത്താ മാധ്യമങ്ങളിലും സോഷ്യല് മീഡിയയിലുമെല്ലാം ആത്മഹത്യാ വാര്ത്തകള് വളരെ വര്ധിച്ചത് ദിനംപ്രതി കണ്ടുകൊണ്ടിരിക്കുകയാണ് നാം. കോവിഡില് പ്രതിസന്ധിമൂലം ആത്മഹത്യ നിരക്ക് വളരെയധികം കൂടി. തൊഴിലില്ലായ്മ, സാമ്ബത്തിക ബുദ്ധിമുട്ട്, കുടുംബപ്രശ്നങ്ങള് എന്നിവയെല്ലാം കാരണങ്ങളായി കണക്കാക്കപ്പെടുന്നു. വര്ധിച്ചു വരുന്ന ആത്മഹത്യാ പ്രവണത മുന്നിര്ത്തിയാണ് എല്ലാ വര്ഷവും സെപ്റ്റംബര് പത്താം തീയതി ലോകാരോഗ്യ സംഘടന ലോക ആത്മഹത്യാ പ്രതിരോധ ദിനമായി ആചരിക്കുന്നത്. പ്രതീക്ഷ നല്കാം പ്രവര്ത്തനത്തിലൂടെ എന്നതാണ് ഈ വര്ഷത്തെ ആശയം. പൊതുസമൂഹത്തില് ആത്മഹത്യ പ്രതിരോധിക്കുന്നതിനെക്കുറിച്ച് അവബോധമുണ്ടാക്കുക എന്ന ലക്ഷ്യത്തോടുകൂടിയാണ് ദിനാചരണം. ആത്മഹത്യാ പ്രവണതയ്ക്കുള്ള കാരണങ്ങളും ലക്ഷണങ്ങളും മനസ്സിലാക്കാനും, ചികിത്സ എടുക്കാനുള്ള വിമുഖത ഒഴിവാക്കാനും അതിനോടൊപ്പം ആത്മഹത്യയെപ്പറ്റിയുള്ള പല മിഥ്യാധാരണകളും മാറ്റാന് കൂടിയാണിത്.ലോകാരോഗ്യ സംഘടനയുടെ കണക്കനുസരിച്ച് വര്ഷത്തില് ഏകദേശം ഏഴ് ലക്ഷത്തിലധികം ജനങ്ങള് ലോകമെമ്ബാടും സ്വയം ജീവനൊടുക്കുന്നുണ്ട്. അതായത് ഓരോ 40 സെക്കന്ഡിലും ഒരാള് വീതം....! ചെറുപ്പക്കാരില് പ്രത്യേകിച്ച് 16 മുതല് 29 വയസ്സ് വരെയുള്ളവരില് മരണകാരണങ്ങളില് രണ്ടാം സ്ഥാനമാണ് ആത്മഹത്യക്കുള്ളത്. അതില് ചെറിയ ശതമാനം മാത്രമാണ് ചികിത്സ തേടുന്നതും ആത്മഹത്യാ പ്രവണതയില് നിന്ന് മുക്തി നേടുന്നതും. അതിനാല് ഈ കണക്കുകള് വളരെ ഗൗരവമായി കാണേണ്ടതുണ്ട്.മാനസിക പ്രശ്നങ്ങള്ആത്മഹത്യക്ക് ശ്രമിക്കുന്നവര് അഥവാ ആത്മഹത്യ ചെയ്യുന്നവരില്, 27 90 വരെ ആളുകളിലും മാനസിക രോഗം ഉള്ളതായി കരുതപ്പെടുന്നു. നേരത്തെ ആത്മഹത്യയ്ക്ക് ശ്രമിച്ചവരില് വീണ്ടും അത് ചെയ്യുവാനുള്ള പ്രേരണ വര്ധിക്കുന്നു. മാനസിക രോഗങ്ങളില് പ്രധാനമായും വിഷാദരോഗം, ബൈപോളാര് ഡിസോഡര്, ലഹരി മരുന്നുകളുടെ ഉപയോഗം, ബോര്ഡര്ലൈന് പേഴ്സണാലിറ്റി പോലുള്ള വ്യക്തി വൈകല്യങ്ങള് എന്നിവയെല്ലാം ആത്മഹത്യയ്ക്ക് കാരണമാകാറുണ്ട്. കൂടാതെ, ജനിതക കാരണങ്ങള്, ദീര്ഘകാലമായി അനുഭവിച്ചുകൊണ്ടിരിക്കുന്ന ശാരീരിക ബുദ്ധിമുട്ടുകള്, ഉറ്റവരുടെ വിയോഗം, പ്രണയ നൈരാശ്യം എന്നിവയും ആത്മഹത്യയിലേക്ക് നയിക്കുന്ന കാരണങ്ങളാണ്. യുവതലമുറയെ വളരെയധികം സ്വാധീനിക്കുന്ന ഘടകമാണ് ഇന്റര്നെറ്റ് മൊബൈല് ഫോണ് ഉപയോഗം. നല്ല വശം എന്നപോലെ ചില ദൂഷ്യവശങ്ങളും ഇതിനുണ്ട്. അമിതമായ ഉപയോഗം മൂലം ഓണ്ലൈന് അഡിക്ഷന് എന്ന അവസ്ഥയിലേക്ക് ഇത് എത്തുന്നു. ഇത് മറ്റ് ലഹരി വസ്തുക്കളുടെ ഉപയോഗം പോലെ തന്നെ ക്രമേണ നമ്മെ അടിമപ്പെടുത്തുകയും മാനസികസമ്മര്ദ്ദം ഉണ്ടാക്കുകയും തുടര്ന്ന് ആത്മഹത്യയിലേക്ക് നയിക്കുകയും ചെയ്യുന്നു.സ്വയം ജീവനൊടുക്കുന്നതിന് മുമ്ബുള്ള സൂചനകള്ആത്മഹത്യാ പ്രവണത ഒരു രോഗാവസ്ഥയാണ് എന്നും മറ്റു അസുഖങ്ങളെ പോലെ തന്നെ ചികിത്സ അനിവാര്യമാണെന്നുമുള്ള തിരിച്ചറിവ് നമുക്ക് വേണം. ഒരാള് സ്വയം ജീവനൊടുക്കുന്നതിന് മുന്പ് പല സൂചനകള് തരാറുണ്ട്. ഉദാഹരണമായി പെരുമാറ്റത്തില് പെട്ടെന്ന് മാറ്റമുണ്ടാവുക, മറ്റുള്ളവരുമായി സമ്ബര്ക്കം കുറയുക, ഉള്വലിഞ്ഞ ജീവിതരീതി അവലംബിക്കുക, കൂടാതെ ആത്മഹത്യ ചെയ്യുമെന്ന് സംസാരത്തിലൂടെയും പ്രവൃത്തിയിലൂടെയും പ്രകടമാക്കുക, ആത്മഹത്യയെപ്പറ്റി വിശദമായി പഠിച്ച് തയാറെടുപ്പ് നടത്തുക, അമിത കോപം പ്രകടമാക്കുക, കൂടുതലായ ലഹരി ഉപയോഗം തുടങ്ങിയ പല ലക്ഷണങ്ങളും ആത്മഹത്യയ്ക്ക് മുന്നോടിയായി പ്രകടമാക്കാം. ഇത് നേരത്തെ മനസ്സിലാക്കുകയും ശരിയായ ദിശയില് ചികിത്സ നേടുകയും ചെയ്യ്താല് ഒരു പക്ഷേ ഇവരെ ജീവിതത്തിലേക്ക് തിരിച്ചുകൊണ്ടുവരാന് സാധിക്കും. കൈത്താങ്ങാവുക...ചികിത്സയില് ഏറ്റവും പ്രധാനപ്പെട്ട കാര്യം അവര്ക്ക് എല്ലാവിധത്തിലുമുള്ള മാനസിക പിന്തുണ നല്കുക എന്നതാണ്. യാതൊരു മുന്വിധിയും ഇല്ലാതെ അവരുടെ വിഷമങ്ങളും പ്രയാസങ്ങളും വളരെ ക്ഷമയോടെ മനസ്സിലാക്കിയാല് ഒരു പരിധിവരെ അവരുടെ മാനസിക സംഘര്ഷം ഒഴിവാക്കാന് നമുക്ക് സാധിക്കും. കൂടാതെ, എപ്പോഴും പ്രൊഫഷണല് സഹായം സൈക്യാട്രിസ്റ്റ് സൈക്കോളജിസ്റ്റ് തേടേണ്ടത് അത്യാവശ്യമാണ്. അടിയന്തര ഘട്ടങ്ങളില് ആത്മഹത്യ പ്രതിരോധ ഹെല്പ് ലൈന് നമ്ബറില് ബന്ധപ്പെടുകയോ അല്ലെങ്കില് ആശുപത്രിയില് നിന്ന് ചികിത്സാ സഹായം തേടാവുന്നതോ ആണ്. ഓരോ ജീവനും വിലപ്പെട്ടതാണ്. അതുകൊണ്ട് ജീവന് നിലനിര്ത്തേണ്ടതും, അതിന് ആവുംവിധം സഹായം ചെയ്യുവാനും നാം ബാധ്യസ്ഥരാണ്. ലേഖകന്: ഡോ. സജാദ് എം. സൈക്യാട്രിസ്റ്റ്, അവൈറ്റിസ് ഇന്സ്റ്റിറ്റ്യൂട്ട് ഓഫ് മെഡിക്കല് സയന്സസ്, നെമ്മാറ